

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 26.septembrī Nr.401

(protokols Nr.10, 41.p)

**Par nekustamā īpašuma “Pie Līvānu mājām”, Liepas pagastā, Priekuļu novadā, nodošanu atsavināšanai**

Priekuļu novada dome izskata Priekuļu novada pašvaldības izpilddirektora vietnieka, Liepas pagasta pārvaldes vadītāja R.Saļmo ierosinājumu par pašvaldībai piederošā nekustamā īpašuma “Pie Līvānu mājām”, Liepas pagasts, Priekuļu novads, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Pie Līvānu mājām”, Liepas pagastā, Priekuļu novadā, kadastra numurs 4260 003 0190, kas sastāv no vienas zemes vienības 7,08 ha platībā, no kuras 7,08 ha ir lauksaimniecībā izmantojamā zeme.
2. Pašvaldības īpašuma tiesības nostiprinātas Liepas pagasta zemesgrāmatas nodalījumā Nr.100000497331.
3. Zemes vienībai “Pie Līvānu mājām”, Liepas pagasts, Priekuļu novads, kadastra apzīmējums 4260 003 0190, noteikts zemes lietošanas mērķis – (0101) zeme, uz kuras galvenā saimnieciskā darbība ir lauksaimniecība.
4. Nekustamā īpašuma “Pie Līvānu mājām”, Liepas pagasts, Priekuļu novads, kadastra Nr. 4260 003 0190, nodošana atsavināšanai nav pretrunā pašvaldības interesēm, nekustamo īpašumu nav lietderīgi saglabāt pašvaldības īpašumā, tas nav nepieciešams pašvaldības vai tās iestādēm to funkciju nodrošināšanai.
5. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” II nodaļas regulējumu, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.
6. Aizliegumi īpašuma atsavināšanai nav konstatēti.
7. 2019.gada 19.septembrī Tautsaimniecības komiteja pieņēmusi lēmumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” II nodaļu, Priekuļu novada domes Tautsaimniecības komitejas 2019.gada 19.septembra atzinumu par lēmuma projektu (protokols Nr.10), atklāti balsojot, PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Nodot atsavināšanai izsolē pašvaldības nekustamo īpašumu “Pie Līvānu mājām”, Liepas pagastā, Priekuļu novadā, īpašuma kadastra numurs 4260 003 0190, kas sastāv no vienas zemes vienības ar kadastra apzīmējumu 4260 003 0190 – 7,08 ha platībā.
2. Pasūtīt nekustamā īpašuma “Pie Līvānu mājām”, Liepas pagasts, Priekuļu novads, īpašuma kadastra numurs 4260 003 0190, vērtējumu.
3. Pēc īpašuma vērtējuma saņemšanas, nekustamam īpašumam “pie Līvānu mājām”, Liepas pagastā, Priekuļu novadā, izstrādāt izsoles noteikumus.
4. Atbildīgais par lēmuma izpildi Priekuļu novada izpilddirektors F.Puņeiko.

Domes priekšsēdētāja (paraksts) Elīna Stapulone